Ingolstadt

Ingolstadt zo ur gêr eus kreisteiz Alamagn, e stad Bavaria. Emañ e distrig Oberbayern, nepell diouzh München, war lez ar stêr Danav. Poblet e oa e 2013 gant 129 136 a annezidi. Gant an niver-se emañ e-touez kêrioù bras Bavaria ; ar c'hwec'hvet kêr vrasañ eo, goude München, Nürnberg, Augsburg, Regensburg ha Würzburg. Emañ Ingolstadt en ur goadeg vras, 374 metr a-us live ar mor. En em astenn a ra war 133,35 km². Goude Regensburg ez eo neuze an eil kêr vrasañ, a-fed gorread, e-touez ar c'hêrioù alaman a gaver war ribl an Danav. E 1472 e voe krouet skol-veur gentañ Bavaria en Ingolstadt. Emañ sez kreiz an embregerezh kirri Audi en Ingolstadt ivez. Kêrioù gevellet Gevellet eo Ingolstadt gant ar c'hêrioù-mañ : Grasse (Bro-C'hall) Kirkcaldy (Bro-Skos) Carrara (Italia) Murska Sobota (Slovenia) Kragujevac (Serbia) Manisa (Turkia) Opole (Polonia) Moskov (Rusia) Győr (Hungaria) Liammoù diavaez Un dro e kêr gozh Ingolstadt